EkBass/fiwiki-20250220-pages-articles huggingface dataset:
Estemmenosuchidae

Estemmenosuchidae on sukupuuttoon kuollut permikaudella elänyt Dinocephalia- alalahkoon kuuluva terapsidiheimo. Sen jäsenet olivat suuria kasvinsyöjiä tai kaikkiruokaisia eläimiä. Niiden kallo oli massiivinen ja päässä oli sarvimaisia ulokkeita.Family Estemmenosuchidae Kheper.net (viitattu 10. 11. 2013) Parhaiten tunnettuja heimon jäsenistä ovat Estemmenosuchus-sukuun luuluvat lajit. Muut tähän heimoon kuuluvat eläimet tunnetaan huonosti. Aikaisemmin omaksi suvuikseen luetut ”Anoplosuchus” ja ”Zopherosuchus” on nykyisin havaittu Estemmenosuchus uralensis-lajiin kuuluviksi.Estemmenosuchus Palaeocritti - a guide to prehistoric animals (viitattu 10. 11. 2013) Anoplosuchus tenuirostris Palaeocritti - a guide to prehistoric animals (viitattu 10. 11. 2013) Genus: Estemmenosuchus CHUDINOV, 1960 Paleofile.com (viitattu 10. 11. 2013) Suvut Molybdopygus ja Parabradysaurus tunnetaan vain huonostisäilyneistä fossiileista. Estemmenosuchidae heimon fossiileja on löydetty Venäjältä.Genus: Molybdopygus CHUDINOV, 1964 Paleofile.com (viitattu 10. 11. 2013) Genus: Parabradysaurus EFREMOV, 1954 Paleofile.com (viitattu 10. 11. 2013) By Group‎ > Dinocephalia Palaeocritti - a guide to prehistoric animals (viitattu 10. 11. 2013) ==Luokittelu== *Kladi: Synapsida (synapsidit) **Lahko: Therapsida (terapsidit) ***Alalahko: Dinocephalia ****Heimo: Estemmenosuchidae *****Estemmenosuchus ******Estemmenosuchus uralensis ******Estemmenosuchus mirabilis *****Molybdopygus *****?Parabradysaurus ==Lähteet== Luokka:Dinocephalia
Luonnontiede ja tieteiskirjallisuus

Tieteiskirjallisuuden ja luonnontieteen suhde on ongelmallinen. Tieteelliset käsitykset ja tekniikan saavutukset voivat toimia lähtökohtina tai aineistona tieteiskirjailijan teoksille. Tieteiskirjallisuudesta on sen historian aikana toisinaan puhuttu eräänlaisena tieteen etuvartiona, joka ennakoi sen kehityskulkuja. Fyysikko Kari Enqvist on kuitenkin artikkelissaan ”Luonnontiede ja tieteiskirjallisuus” (1990) päinvastoin painottanut, että science fictionin yhteys tieteeseen on usein varsin vähäinen. Hänen mukaansa tieteiskirjallisuus voi liittyä pikemminkin näennäistieteisiin kuin luonnontieteeseen. Enqvistin mukaan tieteiskirjallisuudessa esitetty fysiikka ja tekniikka on ensisijaisesti mielikuvituksellista.Bengtsson 2005, s. 137. Tieteiskirjallisuuden ero fantasiakirjallisuuteen nähdään ennen kaikkea niiden suhteessa luonnolliseen ja yliluonnolliseen. Fantasiakirjallisuus kuvaa usein mielikuvitusmaailmaa, kun taas science fictionin perusasetelmana on, että tapahtumat sijoittuvat todellisuuteen, vaikka se sijaitsisi esimerkiksi tulevaisuudessa. Fantasiassa taikuus on keskeistä, tieteiskirjallisuudessa sen sijaan tekniikka ja erilaiset keksinnöt, jotka ovat vielä meille tuntemattomia. Tieteiskirjallisuuden tapahtumaympäristö voisi siis olla todellinen esimerkiksi kaukaisessa tulevaisuudessa.Bengtsson 2005, s. 16. Kaunokirjallisuuden kannalta tieteis- ja fantasiakirjallisuus ovat tapoja luoda kertomukselle nykytodellisuudesta poikkeavat puitteet, joiden avulla kirjailija käsittelee ihmistä ja ihmisyhteisön elämää. Myös viihteellinen tieteiskirjallisuus, esimerkiksi lasten ja nuorten scifi, kytkeytyy kuitenkin tiedekeskusteluun. Tietokirjailija Niklas Bengtssonin mukaan tieteen löyhäkin yleistajuistaminen on yksi tapa houkutella nuoret lukijat kiinnostumaan tieteestä ja tiedekeskustelun seuraamisesta.Bengtsson 2005, s. 138. == Katso myös == * Aikamatkustus * Antigravitaatio * Avaruuden asuttaminen * Avaruushissi * Hyperavaruus * Robotti * Tähtienväliset lennot * Teleportti == Lähteet == * * Enqvist, Kari: Luonnontiede ja tieteiskirjallisuus. Teoksessa === Viitteet === Luokka:Tieteiskirjallisuus
Purolattanat

Purolattanat eli lattanat eli planariat (Tricladida) on laakamatojen (Platyhelminthes) pääjaksoon kuuluva lahko. Purolattanoita tavataan niin makeassa ja suolaisessa vedessä kuin maallakin. Makean veden lajeja kutsutaan yleisesti lattanoiksi, mutta nimi lattanat voi myös viitata koko lahkoon. Lisäksi nimeä planariat käytetään rinnakkain koko lahkon ja yhden sen heimosta (Planariidae) suomenkielisenä nimenä. Purolattanoita on perinteisesti pidetty osana värysmatojen luokkaa (Turbellaria), mutta tämä luokka on osoittautunut parafyleettiseksi, eikä sitä enää käytetä tieteellisissä yhteyksissä. Värysmatojen piirteitä ovat jaokkeeton ja kaksikylkinen ruumis sekä verisuoniston puuttuminen. Niiden suoleen johtaa vain suuaukko. Purolattanoille tyypillistä on lisäksi ruumiin litteys ja selvästi erottuva pää. == Luokittelu == * Lahko: Purolattanat (Tricladida) ** Alalahko: Continenticola *** Yläheimo: Geoplanoidea **** Heimo: Dugesiidae **** Heimo: Geoplanidae *** Yläheimo: Planarioidea **** Heimo: Dendrocoelidae **** Heimo: Kenkiidae **** Heimo: Planariat (Planariidae) ** Osalahko: Cavernicola *** Heimo: Dimarcusidae *** Suku: Hausera ** Osalahko: Maricola *** Yläheimo: Bdellouroidea **** Heimo: Bdellouridae **** Heimo: Uteriporidae *** Yläheimo: Cercyroidea **** Heimo: Centrovarioplanidae **** Heimo: Cercyridae **** Heimo: Meixnerididae *** Yläheimo: Procerodoidea **** Heimo: Procerodidae *** Suku: Micropharynx *** Suku: Tiddles == Lähteet == *
Operaatio Talvimyrsky

Operaatio Talvimyrsky () oli toisessa maailmansodassa saksalaisten epäonnistunut yritys vapauttaa Saksan 6. armeija Stalingradin motista. Neuvostoliiton puna-armeija oli onnistunut motittamaan saksalaiset Stalingradiin operaatio Uranuksessa. Erich von Mansteinin komentaman Donin armeijaryhmän, joka koostui neljästä panssaridivisioonasta, kuudesta jalkaväkidivisioonasta, yhdestä Luftwaffen divisioonasta ja romanialaisten osastojen rippeistä, tehtävänä oli vastahyökkäyksellä vapauttaa Friedrich Pauluksen 6. armeija. Vaikka nämä joukot eivät olleet vielä kunnolla asemissa, von Manstein aloitti hyökkäyksen heti yllättääkseen edessään olevat neuvostojoukot. Hän myös halusi hyökätä rintaman lounaispuolelta pikemmin kuin edetä suoraa tietä Stalingradiin, sillä hän arveli näin pystyvänsä iskemään heikompien venäläisosastojen kimppuun. Operaatio Talvimyrskyksi nimetty hyökkäys käynnistyi 12. joulukuuta ja onnistui yllättämään venäläiset. Kenraali Hermann Hothin johtaman 4. panssariarmeijan joukot pääsivät noin 50 kilometrin päähän Stalingradista. Hoth vetosi Paulukseen, jotta tämä vetäytyisi Stalingradista ja hyökkäisi kaikilla voimillaan länteen päästäkseen pois saarroksista. Paulus ei kuitenkaan halunnut rikkoa Adolf Hitleriltä saamiaan käskyjä pitää Stalingrad hallussaan, joten 6. armeija ei päässyt pois motista. Neuvostoliiton 16. joulukuuta aloittama vastahyökkäys operaatio Saturnus kukisti Italian 8. armeijan Donin armeijaryhmän vasemmalta sivustalta, jolloin Hoth pysäytti hyökkäyksen 23. joulukuuta Neuvostoliiton vastahyökkäyksen seurauksena ja vetäytyi jouluaattona takaisin lähtöpisteeseen. Epäonnistuneen vapautusyrityksen seurauksena puna-armeija jatkoi hyökkäystään Stalingradia kohti lopulta pakottaen 6. armeijan antautumaan 31. tammikuuta 1943. Luokka:Toisen maailmansodan itärintaman taistelut Talvimyrsky
Satyricon (albumi)

__NOTOC__ Satyricon on norjalaisen black metal -yhtye Satyriconin kahdeksas albumi. Se nousi Suomen virallisen listan sijalle 6. ==Kappaleet== === Bonuskappaleet === == Kokoonpano == * Satyr – kitara, basso, kosketinsoittimet, laulu * Frost – rummut == Arvostelut == * Allmusic: Allmusic review * Imperiumi: 7/10 * Kaaoszine: 8½/10 * PopMatters: PopMatters: Album review * Soundi: * Sputnikmusic: 2.1/5Sputnikmusic review (Emeritus review) == Lähteet == == Aiheesta muualla == * Satyricon discogs.com -sivustolla * Luokka:Satyriconin albumit Luokka:Vuoden 2013 albumit
Osuuskauppa Keskimaa

Osuuskauppa Keskimaa on S-ryhmän alueosuuskauppa Keski-Suomessa ja sen kotipaikka on Jyväskylä. Osuuskaupan Keski-Suomen maakunnan lukuun ottamatta Osuuskauppa KPO:n alueeseen kuuluvaa Kinnulaa ja entisestä Längelmäestä Jämsään vuonna 2007 liitettyä aluetta (Sale Länkipohja kuuluu Pirkanmaan Osuuskaupalle) sekä lisäksi Kangasniemen Etelä-Savon maakunnasta. Keskimaa perustettiin vuonna 1915 nimellä Jyväskylän osuuskauppa. Perustajat olivat kaupungin porvaristoa, joka ei halunnut kuulua työväenhenkiseen Osuuskauppa Mäki-Mattiin. Vuonna 1928 yritys muutti nimensä Osuusliike Keskimaaksi ja vuonna 1983 Osuuskauppa Keskimaaksi.Päiviö Tommila, Jyväskylän kaupungin historia 1837-1965, I osa. Jyväskylä 1972. s. 473-478. Vuodesta 2002 alkaen käytettiin nimeä Keskimaa Osk., kunnes 2013 palattiin takaisin muotoon Osuuskauppa Keskimaa. Keskimaa kasvoi vähitellen koko maakunnan kattavaksi alueosuuskaupaksi vuoden 1984 alussa tapahtuneessa fuusiossa. Koko maassa suuntaus oli tuolloin kohti vahvoja alueellisia osuuskauppoja. Osuuskauppa sai myös lisää markkinaosuutta esimerkiksi avaamalla seudun ensimmäisen automarketin ja Suomen ensimmäisen Prisman 22. marraskuuta 1972. Idean isä oli toimitusjohtaja Pekka Prättälä. Nimi Prisma oli arkkitehti Jaakko Vaetojan ja Prättälän kehittämä. Jyväskylän kaupunginjohtaja Veli Järvinen järjesti Keskimaan automarketille tontin hyvältä paikalta. Prättälän jälkeen toimitusjohtajana oli Kalevi Liukkonen. == Keskimaahan liitetyt paikalliset osuuskaupat == * Kangasniemen Osuuskauppa 1984 * Karstulan Osuuskauppa 1984 * Kuhmoisten Osuuskauppa 1991 * Muuramen Maanviljelijäin Osuuskauppa 1956 * Osuuskauppa Hankapohja (Hankasalmi) 1984 * Osuuskauppa Keurusmaa (Keuruu) 1977 ** Edeltäjät vuoteen 1965 Haapamäen Osuuskauppa (Keuruu) ja Keuruun Osuuskauppa * Osuuskauppa Kotikunta (Pihtipudas) 1984 * Osuuskauppa Päijätmaa (Joutsa) 1981 * Osuuskauppa Seppo (Jämsä) 1984 * Osuuskauppa Sisämaa (Viitasaari) 1984 * Osuusliike Alakeitele (Äänekoski) 1984 ** Konginkankaan Osuuskauppa liittyi Osuusliike Alakeiteleeseen 1965http://www.narc.fi:8080/VakkaWWW/Selaus.action;jsessionid=46DAE23946517B76908C684DD200D7A4?kuvailuTaso=AM&avain;=37388.KA * Osuusliike Vaajala (Jyväskylän mlk) 1984 * Saarijärven Osuuskauppa 1984 ** Osuuskauppa Kivikanto (Kivijärvi) liittyi Saarijärven Osuuskauppaan 1972 * Säynätsalon Osuuskauppa 1966 * Uuraisten Osuuskauppa 1971 LähdeEilen, tänään, huomennakin - Keskimaa 75 vuotta == Lähteet == Luokka:Alueosuuskaupat Luokka:Keski-Suomi Luokka:Jyväskyläläiset yritykset
Leinmäki

Leinmäki on kylä Laitilassa noin 12 kilometriä Laitilan keskustasta koilliseen. Leinmäen lähimmät naapurikylät ovat Suontaka luoteessa, Haaro etelässä ja Malko lounaassa. Vuoden 2006 tietojen mukaan Leinmäellä on 149 asukasta, ja väkiluku on nousussa nuoren ikärakenteen seurauksena. Taloja rakennetaan jatkuvasti lisää, ja kylässä on myös vapaa-ajan asutusta. Leinmäen alueella on esimerkiksi Pahkajärvi ja Houkonjärvi, joista Pahkajärvellä on kaupungin omistama yleinen uimaranta. Leinmäellä, kuten useimmissa muissakin Laitilan kylissä oli aikanaan oma osuuskauppa, joka myöhemmin lopetettiin. Leimäen koulu lakkautettiin vuonna 2003, ja nykyään se on kyläyhdistyksen omistuksessa. Leinmäen nuorisoseura on perustettu vuonna 1957, kylätoimikunta 1993 ja kyläyhdistys 2003. Luokka:Laitilan kylät
Şükrü Uzuner

Şükrü Uzuner (s. 2. helmikuuta 1969 Istanbul, Turkki) on uransa lopettanut turkkilainen jalkapalloilija. Hän oli pelipaikaltaan hyökkääjä. ==Ura== Uzuner aloitti ammattilaisuransa Kartalsporin joukkueessa Turkin jalkapallon toisella sarjaportaalla. Hän pelasi kahdessa cup-ottelussa, mutta ei tehnyt sarjadebyyttiään. Marraskuussa 1992 hänet lainattiin Darıca Gençlerbirliğiin kolmannelle sarjatasolle. Seuraavaksi kaudeksi hän siirtyi samalla tasolla pelanneen Maltepesporin riveihin, joissa hän teki yhdeksän maalia 18 ottelussa. Suomeen Uzuner tuli vuonna 1994 ja hänen ensimmäinen seuransa oli Kolmosessa pelannut Äänekosken Huima. Hän oli joukkueensa toiseksi paras maalintekijä 15 osumallaan. Kesken kauden 1995 Uzuner siirtyi Jyväskylän Jalkapalloklubiin, jonka hän auttoi nousemaan Ykköseen. Kahdella seuraavalla Ykkösen kaudella hän viimeisteli yhteensä 29 maalia, herättäen kiinnostusta Veikkausliigasta. Uzuner siirtyikin kaudeksi 1997 Finnairin Palloilijoihin, jossa teki debyyttikaudellaan 9 maalia, ollen joukkueensa paras ja Veikkausliigan neljänneksi paras maalintekijä. FinnPa kuitenkin putosi kauden päätteeksi Ykköseen ja Uzuner siirtyi Helsingin Jalkapalloklubiin. Hänen peliaikansa jäi kuitenkin vähäiseksi toisen uuden hankinnan, Shefki Kuqin vireen vuoksi ja hänet lainattiin loppukaudeksi Kotkan Työväen Palloilijoihin. Kaudeksi 2000 Uzuner siirtyi Ykkösen Atlantis FC:n joukkueeseen. Hän oli 18 maalillaan Ykkösen kolmanneksi paras maalintekijä Atlantiksen noustessa Veikkausliigaan. Seuraavalla kaudella hän pelasi vielä muutaman pääsarjaottelun, mutta usean loukkaantumisen johdosta hänen sopimuksensa seuran kanssa purettiin elokuun alussa. Loppukauden hän vietti FC Hämeenlinnassa Ykkösessä. Yhteensä Veikkausliigassa Uzuner pelasi 51 ottelua, joissa teki 15 maalia. Uzuner palasi vuonna 2002 JJK:n riveihin ja viimeisteli 18 ottelussa 14 maalia. Seuraavat vuodet hän vietti Jyväskylän alueen Kakkosen joukkueissa. Hän pelasi vielä kolmannen kerran JJK:ssa vuosina 2005–2006 ennen kuin siirtyi pelaamaan viimeiset vuotensa FC Blackbirdiin, jossa pelasi neljän kauden aikana satunnaisia otteluita. ==Lähteet== Luokka:Turkkilaiset jalkapalloilijat Luokka:Vuonna 1969 syntyneet Luokka:Elävät henkilöt
Keltti (työkalu)

Keltti on muinainen pronssinen, harvoin rautainen, kirvestyyppi, jossa ei ole silmää vartta varten. Onsikeltissä varsi on pistetty umpinaiseen, itse esineeseen kantapäästä aukenevaan putkeen, varsikeltissä eli paalukirveessä keltin kantapää on pistetty päästään halkinaiseen polvikkaaseen puuvarteen. Onsikeltit ovat varsikelttejä myöhempiä. Rautaisia onsikelttejä on löytynyt vielä kansainvaelluksen ajoilta.Tietosanakirja osa 4, palsta 687 == Lähteet == Luokka:Työkalut
Tungsram

Tungsram on unkarilainen vuonna 1903 toimintansa aloittanut hehkulamppujen ja tyhjiöputkien valmistaja, joka vuodesta 1990 on kuulunut General Electric- konserniin ja nimeä Tungsram käytetään nykyään tavaramerkkinä. Tungsram-sanan on yhdistelmä volframin englanninkielisestä nimestä "Tungsten" ja useissa eurooppalaisissa kielissä kuten saksan sekä unkarin kielissä käytetystä nimestä "Wolfram".50 konetta, s. 96 Yhtiö sai vuonna 1903 patentin volframin käytölle hehkulankana hehkulampussa, jossa aikaisemmin oli käytetty hiililankaa. Volframi oli kestävämpi ratkaisu. Volframilangan käytön kehittävät unkarilainen Aleksandar Just ja kroatialainen Franjo Hanaman. Myyntiin tuote tuli 1904.50 konetta, s .96 Vuonna 1934 yhtiö sai patentin kryptonilla täytetylle hehkulampulle, joka myös pidensi hehkulampun käyttöikää. ==Lähteet== ===Viitteet=== ==Aiheesta muualla== * http://www.transparentsound.com/transistors/vintage-transistors/brand- history/brand-history.htm Tuotemerkkien historiasivusto] * Tuotemerkin historian esittely Luokka:Lamput Luokka:Unkarilaiset yritykset Luokka:Sähkön ja elektroniikan historia
Wolframiitti

Wolframiitti on mineraali, joka on olennainen lähde volframimalmille. Kemiallinen kaava on (Fe,Mn)WO4. Sen rautapitoisuus vaihtelee ja väri on sitä tummempi, mitä suurempi on rautapitoisuus. Mineraalin Mohsin kovuus on 4–4,5, ja se muodostaa monokliinisia kiteitä. == Esiintyminen == Wolframiittia esiintyy pegmatiittiesiintymissä, magmakivilajeissa ja raskaiden mineraalien jäännöksinä sedimenttisissä kivilajeissa. Sitä esiintyy samoissa paikoissa muun muassa rikkikiisun ja sinkkivälkkeen kanssa. Sitä on löydetty Kiinasta, Australiasta, Boliviasta, Yhdysvalloista ja Perusta. == Lähteet == == Aiheesta muualla == Luokka:Oksidimineraalit Luokka:Rautamineraalit
Spanish Wells

Spanish Wells on pieni kaupunki St. George's Cayn ja Russellin saarilla Bahamalla. Se sijaitsee Eleutheran saaren edustalla. Kaupungin asukasluku on 1 551. Kaupungin saaret on yhdistetty toisiinsa sillalla. Spanish Wellsin talous perustuu pitkälti kalastukseen. Saarien pienen koon vuoksi asukkaat eivät käytä autoja, vaan matkustavat joko kävellen tai golfkärryillä. Kaupungin nimi tulee kahdesta kaivosta, jotka espanjalaiset kaivoivat saarelle kauppalaivastoaan varten. Vuonna 1648 Bermudalta lähtöisin olevat siirtolaiset ajoivat karille Eleutheran lähellä. He asuttivat Eleutheran, mutta pian heidän yhteisö jakautui ja osa muutti St. George's Caylle. ==Lähteet== ==Aiheesta muualla== *Spanish Wells Luokka:Bahaman kaupungit Luokka:Bahaman alueet
Yars’ Revenge

Yars’ Revenge on Atari 2600 -pelikonsolille vuonna 1982 julkaistu toimintapeli. Pelin ohjelmoi Howard Scott Warshaw, joka vastasi myös peleistä Raiders of the Lost Ark ja E.T. the Extra-Terrestrial. Yars’ Revenge oli myydyin alun perin juuri Atari 2600:lle suunniteltu peli. Sen mukana tuli The Qotile Ultimatum! -niminen sarjakuva, jossa kerrottiin Yar-hahmojen historia, kuvattiin Razak-aurinkokunta ja annettiin pelaajille ohjeita peliin. == Lähteet == == Aiheesta muualla == * * The Qotile Ultimatum! -sarjakuva * AtariProtos.com: Yars Revenge Luokka:Atari 2600 -pelit Luokka:Vuoden 1982 videopelit
Wulfeniitti

Wulfeniitti on mineraali, joka on saanut nimensä itävaltalaisen mineralogin Franz Wülfenin mukaan. Se on lyijymalmi, joka on yleensä väriltään keltaista, mutta jossa voi olla myös punaisia kiteitä. Kiteiden taitekerroin on korkea. Kemiallinen kaava on PbMoO4. == Esiintyminen == Wulfeniittia esiintyy lyijypitoisissa malmikivissä. Sitä on löydetty Yhdysvalloista, Romaniasta, Itävallasta ja Namibiasta. == Lähteet == ==Aiheesta muualla== Luokka:Oksidimineraalit
Voie Sacrée

right|thumb|Kilometripylväs Voie Sacréen varrella Voie Sacrée (”pyhä tie”) oli ensimmäisen maailmansodan aikaisessa Verdunin taistelussa tärkein ranskalaisten huoltoreitti Verdunin linnoituskaupunkiin, jota saksalaiset saartoivat kolmelta suunnalta. Kyseessä oli noin 60 kilometrin mittainen ja keskimäärin seitsemän metrin levyinen sepelitie bar-le-Ducista Verduniin.Voie Sacree Firstworldwar.com. Viitattu 10.11.2013. Saksalaisten ylipäällikkö Erich von Falkenhayn halusi tuottaa Ranskalle mahdollisimman suuret miestappiot (”vuodattaa Ranskan veren kuiviin”), joten hän valitsi suurhyökkäyksen kohteeksi juuri Verdunin linnoituksen. Se oli eteentyönnetty kohta rintamassa, joten sitä saattoi uhata kolmelta suunnalta yhtä aikaa. Lisäksi historiallisena rajalinnoituksena sillä oli suuri psykologinen merkitys ranskalaisille, vaikka sen merkitys maan puolustukselle ei ollutkaan kovin keskeinen. Falkenhayn halusi houkutella Ranskan sitomaan mahdollisimman suuren osan länsirintaman joukoistaan tälle 13 kilometrin levyiselle kaistaleelle, jossa niitä voisi moukaroida jatkuvalla tykkitulella.The Battle of Verdun, 1916 Firstworldwar.com. Viitattu 10.11.2013. Saksan hyökkäyksen käynnistyttyä helmikuussa 1916 Ranskan hallitus päättikin, että Verdunia puolustettaisiin millä hinnalla tahansa. Kenraali Philippe Pétain sai maaliskuussa tehtäväkseen valvoa, että välttämätön huoltoyhteys Verduniin säilyisi. Useita divisioonia ja yhteensä noin 8 000 miestä vartioi Verduniin johtavaa huoltotietä sen koko pituudelta. Kaikki kulkua haittaavat ongelmat piti korjata saman tien, sillä tiellä kulki koko Verdunin taistelun ajan katkeamattomana virtana yötä päivää armeijan ajoneuvoja lähes puskurit kiinni toisissaan. Viikoittain tietä pitkin kuljetettiin noin 90 000 miestä sekä 50 000 tonnia ammuksia 12 000 kuorma- autolla. Seitsemän Nieuport-koneista muodostettua lentoeskaaderia suojasi tietä jatkuvasti saksalaisten ilmahyökkäyksiltä, mutta tykkien kaukotulta ei voitu estää. Tietä vahvistettiin taistelun aikana 700 000 tonnilla sepeliä, jota saksalaiset sotavangit joutuivat kaivamaan. Joukkojen ja tarvikkeiden kuljettamiseksi Verduniin järjestettiin myös kevyt rautatieyhteys, mutta mainittu maantie oli silti huollon kannalta ratkaiseva yhteys koko vuoden 1916 ajan. Verdunin taistelu päättyi joulukuussa 1916 saksalaisten perääntymiseen. Verdunin huoltotie tunnettiin sodan aikana vain nimellä la Route (”reitti”). Nimityksen La Voie Sacrée keksi sodan jälkeen kirjailija Georges Bernanos. Nykyään tie on Ranskassa kansallinen muistomerkki. ==Lähteet== ==Aiheesta muualla== *La Voie Sacrée Luokka:Länsirintama ensimmäisessä maailmansodassa Luokka:Ranskan tiet Luokka:Huoltoreitit Luokka:Meuse
Secret Love

”Secret Love” on Sammy Fainin säveltämä ja Paul Francis Websterin sanoittama kappale vuoden 1953 elokuvasta Tarkk’ampujatyttö. Kappaleen esitti elokuvassa Doris Day ja siitä tuli hitti elokuvan ilmestymisen jälkeen. Dayn levytys nousi Billboardin listan kärkeen ja kappaleesta tehtiin lukuisia menestyneitä cover-versioita. Seuraavan vuoden Oscar-gaalassa se palkittiin parhaan laulun Oscarilla. 1950-luvun lopulla kappale nousi jazzartistien suosioon ja sen levyttivät muun muassa Ahmad Jamal, Count Basie, Maynard Ferguson ja Toots Thielemans. Nykyisin ”Secret Lovea” pidetään jazzstandardina. == Suomennoksia == *Eero ja Jussi Raittinen: ”Salainen rakkaus” (san. Jussi Raittinen) *Tapani Kansa: ”Kuinka rakastunut olla voin” (san. Chrisse Johansson) *Enzio Benzina: ”Salainen rakkaus” (san. J. Rantanen) *Rauli Badding Somerjoki: ”Salainen rakkaus” (san. Rauli Badding Somerjoki) Lähde: Suomen Äänitearkisto ry. == Huomautukset == == Lähteet == Luokka:Vuoden 1953 kappaleet Luokka:Sammy Fainin säveltämät kappaleet Luokka:Paul Francis Websterin sanoittamat kappaleet Luokka:Oscar-palkitut kappaleet Luokka:Jazzstandardit Luokka:Billboard Hot 100 -listan ykköset
Kassem Mosse

Kassem Mosse (oikealta nimeltään Gunnar Wendel) on saksalainen DJ, jonka musiikki edustaa pääasiassa technoa, minimal technoa sekä deep housea. Hänen levy-yhtiöitään ovat olleet mm. Workshop, Mikrodisko Recordings sekä Nonplus Records. == Diskografia == ===EP:t, singlet ja splitit=== * We Call It Microdisko (2006, yhdessä Lowtecin kanssa) * Workshop 03 (2007) * Those Days (2007) * Aqueous Haze (The World Dissappeared Into An) (2008) * Workshop 08 (2009) * 2D (2010) * Workshop EP (2010, yhdessä Lowtecin kanssa) * We Speak to Those/Hi Res (2010) * Workshop 12 (2011) * Enoha EP (2011) * Staat Aus Glas EP (2012) == Aiheesta muualla == * Kassem Mosse discogs.comissa * Kassem Mosse residentadvisor.netissa * Kassem Mosse rateyourmusic.comissa Luokka:Saksalaiset DJ:t Luokka:Syntymävuosi puuttuu Luokka:Elävät henkilöt
Dibromimetaani

Dibromimetaani on hiilen ja bromin yhdiste, jota kutsutaan myös nimillä metyleenidibromidi ja metyleenibromidi. Sen kemiallinen kaava on CH2Br2. Dibromimetaani on normaaliolosuhteissa olomuodoltaan väritöntä nestettä, joka liukene veteen 1,2 g/100 ml (15 °C). Yhdiste on palamatonta ja sen höyry on ilmaa raskaampaa. Dibromimetaanin moolimassa on 173,835 g/mol, sulamispiste -52,7 °C, kiehumispiste 97 °C, tiheys 2,5 g/cm3 ja CAS-numero 74-95-3. Dibromimetaania valmistetaan dikloorimetaanin, bromin ja alumiinin reaktiolla tai alumiinikloridin katalysoimana dikloorimetaanista ja vetybromidista. Reaktioissa muodostuu myös bromikloorimetaania. Dibromimetaania käytetään liuottimena polymerointireaktioissa ja mineraalien erotusprosesseissa, lähtöaineena lääkeaineiden synteeseissä ja palonsammutusaineena.David Ioffe & Ron Frim: "Bromine, Organic Compounds", teoksessa Kirk-Othmer Encyclopedia of Chemical Technology, John Wiley & Sons, New York, 2011.David Yoffe, Ron, Frim, Shmuel D. Ukeles, Michael J. Dagani, Henry J. Barda, Theodore J. Benya & David C. Sanders: "Bromine Compounds", Ullmann’s Encyclopedia of Industrial Chemistry, John Wiley & Sons, New York, 2013. == Katso myös == *Bromimetaani CH3Br *Tribromimetaani CHBr3 *Tetrabromimetaani CBr4 ==Lähteet== == Aiheesta muualla == * *PubChem: Methylene bromide *Toxin and Toxin Target Database (T3DB): Dibromomethane *ChemBlink: Dibromomethane Luokka:Bromidit Luokka:Organohalidit
Tervasalmen silta

Tervasalmen silta on museosilta Kuhmossa. Teräsbetoninen holvisilta on valmistunut vuonna 1935. Sillan kokonaispituus on 33 metriä. Holviaukon leveys on 20 metriä, ja jänneväli on 20,3 metriä. Sillan hyötyleveys eli kaiteiden välinen etäisyys sillan kannella on 5,3 metriä. Tervasalmen silta rakennettiin korvaamaan lossi Sotkamon ja Kuhmon välisellä tiellä, Nurmesjärven ja Ontojärven välisessä Tervasalmessa. Siltasuunnittelu aloitettiin jo vuonna 1906, jolloin alkuperäisenä tarkoituksena oli rakentaa puusilta. Kaikesta huolimatta sillan materiaaliksi valittiin lopulta teräsbetoni, ja sillan suunnitteli insinööri Ossi Heinistö. Tervasalmen sillan viereen rakennettiin vuonna 1972 uusi kantatie 76:n silta. Vanha silta jäi yhdystie 19258:n sillaksi. Silta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosilta". == Lähteet == == Aiheesta muualla == Luokka:Suomen tieliikenteen museosillat Luokka:Holvisillat Luokka:Kuhmon rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen tieliikennesillat
Sari Taussi

Sari Taussi on suomalainen toimittaja ja syyskuusta 2012 alkaen Yleisradion Kaukoidän-kirjeenvaihtaja, asemapaikkanaan Peking. Taussi opiskeli tiedotusoppia, sosiologiaa, kirjallisuustiedettä ja filosofiaa ja valmistui valtiotieteiden maisteriksi Helsingin yliopistosta. Hän oli kesätoimittajana Kymen Sanomissa ja kaksi kesää Helsingin Sanomissa. Vuonna 1984 hän sai paikan Yleisradion radiouutisten sähketoimittajana. 1980-luvun loppuvuosina Taussi toimi kaksi vuotta YK:n vapaaehtoisjoukoissa Thaimaassa Mekongjoen kehittämiskomission tiedotustehtävissä. Tämän jälkeen Taussi alkoi erikoistua kansainvälisiin aiheisiin ja ympäristökysymyksiin. Hän opiskeli koulutusvapaallaan vuonna 2005 Chiang Main yliopistossa Thaimaassa. == Lähteet == Luokka:Syntymävuosi puuttuu Luokka:Suomalaiset televisiotoimittajat Luokka:Elävät henkilöt Luokka:Ulkomaankirjeenvaihtajat
Kaisa Pohjola

Anna Kaisa Pohjola (16. tammikuuta 1919 Tampere – 2017) oli suomalainen näytelmäkirjailija. Pohjola työskenteli toimistotyöntekijänä ja avusti myös Tammerkoski-lehteä. == Näytelmiä == * Isä vanhapoika : yksinäytöksinen huvittelu. Seuranäytelmiä 555. Karisto 1952 * Elämän ehto : yksiosainen näytelmä. Seuranäytelmiä 579. Karisto 1954 * Auta minua. == Lähteet == * * Kirjasampo.fi : Kaisa Pohjola * Pirkanmaalaista kaunokirjallisuutta === Viitteet === Luokka:Suomalaiset näytelmäkirjailijat Luokka:Vuonna 1919 syntyneet Luokka:Vuonna 2017 kuolleet
Samsung Galaxy S III Mini

Samsung Galaxy S III Mini (GT-I8190) on Samsung Electronicsin valmistama älypuhelin. Se tuli markkinoille marraskuussa 2012. Galaxy S III Minissä on 4 tuuman Super AMOLED kosketusnäyttö, 1 gigahertsin kaksiydinprosessori ja 1 gigatavu keskusmuistia.Samsung I8190 Galaxy S III mini, GSMArena.com Samsung Galaxy S III Mini on samankaltainen kuin Galaxy S III, erotuksena S III:ssa on isompi 4,8 tuuman Gorilla Glass näyttö ja 8 megapikselin kamera. Galaxy S III Mini puhelimen seuraaja on Galaxy S4 Mini, joka tuli myyntiin heinäkuussa 2013. == Lähteet == Galaxy S III Mini Luokka:Android-pohjaiset laitteet‎ Luokka:Vuoden 2012 matkapuhelimet Luokka:Kosketusnäytölliset älypuhelimet
Eila Tarvanen

Eila Elina Tarvanen (4. helmikuuta 1919 Viipuri – 8. huhtikuuta 2009) oli suomalainen kirjailija. == Teoksia == Nimellä Eila Tarvanen: * Suomen naisyhdistys 100 vuotta ; koonnut Eila Tarvanen. Suomen naisyhdistys, Helsinki 1984 * Poltettua savea : romaani. Karisto 1997 Nimellä Eila Kaiponen: * Ohikulkija : romaani. Otava 1946 * Koulutie : kertomus nuoruudesta. Otava 1949 == Lähteet == * * Kirjasampo.fi : Eila Tarvanen === Viitteet === Luokka:Suomalaiset kirjailijat Luokka:Vuonna 1919 syntyneet Luokka:Vuonna 2009 kuolleet
Mattilan silta

Mattilan silta on teräsbetoninen jatkuva palkkisilta Voltin kylässä Kauhavalla, entisen Alahärmän kunnan alueella. Silta on valmistunut vuonna 1921, ja siitä tuli museosilta vuonna 1986. Sillan rakenteessa on erikoista se, että sillan kaiteet toimivat kannattajina. Kivisten virtapilarien rakentaminen alkoi vuonna 1914, mutta sen jälkeen muun muassa maailmansota viivästytti rakennustöitä niin, että silta valmistui vasta vuonna 1921. Silta ylittää Lapuanjoen. Mattilan kolmiaukkoisen sillan kokonaispituus on 72,3 metriä. Keskiaukon jänneväli on 22,5 metriä ja vapaa väli 20,8 metriä. Sillan hyötyleveys on 4 metriä. Mattilan silta ja Voltin kylän raittiasutus kuuluvat Museoviraston inventoimiin valtakunnallisesti merkittäviin rakennettuihin kulttuuriympäristöihin. == Lähteet == == Aiheesta muualla == Luokka:Suomen tieliikenteen museosillat Luokka:Kauhavan rakennukset ja rakennelmat Luokka:Kauhavan liikenne Luokka:Alahärmä Luokka:Palkkisillat
Kuntec

Kuntec Oy (vuoteen 2017 asti Turun Seudun Kuntatekniikka Oy) on Turun talousalueella toimiva infrastruktuurialan palveluyritys, joka muodostettiin yhdistämällä ja yhtiöittämällä kaksi kunnallista liikelaitosta, Turun kaupungin Viherliikelaitos ja Kunnallistekniikkaliikelaitos vuoden 2012 alusta. Yrityksen omistaa Turun kaupunki.Turun Seudun Kuntatekniikka Oy aloitti toimintansa. TurkuAMK. Yrityksen toimialaan kuuluu maa- ja vesirakennustöiden, viherrakentamistöiden, metsänhoitotöiden, liikunta- ja leikkipaikkarakentamistöiden sekä näihin liittyvien kuljetus-, rakennus-, ylläpitotöiden suorittaminen, suunnittelu ja konsultointi. Yhtiö tarjoaa palvelujaan kunnille, yrityksille, yhteisöille ja yksityistalouksille. Yhtiö vuokraa lippuja, lipputankoja, huomiokartioita, lippusiimaa, erilaisia suoja- aitoja, liikennemerkkejä sekä muita liikenteenohjaukseen tarvittavia laitteita. Vuonna 2015 Kuntec osti perinteikkään turkulaisen Kauppilan piha- ja puutarhakeskuksenTurun kaupungin Kuntec osti Kauppilan puutarhan. Turun Sanomat. ja antoi sille uuden nimen Flör. Kuntec Oy:n liikevaihto on noin 38 M€. Yrityksen toimitusjohtaja on Harri Kaunisto. Vuosina 2019-2020 toimitusjohtajana toimi Ari Aho ja vuosina 2012-2018 Karri Knaapinen.Osakeyhtiö aloittaa toimintansa vuoden 2012 alusta, Karri Knaapinen Turun Seudun Kuntatekniikka Oy:n toimitusjohtajaksi Yhtiö ei ole julkinen hankintayksikkö ja se toimii normaaleilla kilpailumarkkinoilla. Yhtiön hallitus koostuu turkulaisista poliitikoista ja hallitusammattilaispuheenjohtajasta. Helmikuussa 2019 Kuntec hävisi Turun keskusta-alueen kunnossapidosta käydyn tarjouskilpailun Destian ja piharakennusyhtiö Entin muodostamalle yhteisyritykselle nimeltä Desentti. Kuntec on hoitanut alueen kunnossapitoa aiemman puitesopimuksen nojalla, jossa ei ole ollut sakkosanktiota kuten Turun muilla kunnossapitoalueilla. Kuntec on saanut talvella 2018–2019 erityisen paljon palautetta keskusta-alueen kunnossapidon ongelmista. Tarjouskilpailun häviämisen arvellaan Turun Sanomien tietojen mukaan merkitsevän jopa 150 henkilön irtisanomista ja kenties koko Kuntecin toiminnan alasajoa. (Tilaajille.) ==Talous== * Vuoden 2012 liikevaihto 35,211 M€ ja liiketulos 0,159 M€ (henkilökuntaa 272)Vuosikertomus 2012 * Vuoden 2013 liikevaihto 36,502 M€ ja liiketulos 0,775 M€ (henkilökuntaa 272)Vuosikertomus 2013Omavaraisuusaste 21,2 % * Vuoden 2014 liikevaihto 37,707 M€ ja liiketulos 2,353 M€ (henkilökuntaa 270)Vuosikertomus 2014Omavaraisuusaste 32,3 % * Vuoden 2015 liikevaihto 37,810 M€ ja liiketulos 3,315 M€ (henkilökuntaa 198) Omavaraisuusaste 46,5 % *Vuoden 2016 liikevaihto 31,852 M€ ja liiketulos 1,568 M€ (henkilökuntaa 218) Omavaraisuusaste 50,7 % *Vuoden 2017 liikevaihto 39,195 M€ ja liiketulos 1,569 M€ (henkilökuntaa 219) Omavaraisuusaste 34,2 % ==Lähteet== ==Aiheesta muualla== * Kuntecin verkkosivusto * Flör Luokka:Turkulaiset yritykset Luokka:Suomalaiset julkisomisteiset yhtiöt
Love Is a Many-Splendored Thing (kappale)

”Love Is a Many-Splendored Thing” (suom. Niin paljon kuuluu rakkauteen) on Sammy Fainin säveltämä ja Paul Francis Websterin sanoittama musiikkikappale vuoden 1955 elokuvasta Päivien kimallus. Se palkittiin parhaan laulun Oscarilla. Lauluyhtye The Four Acesin äänittämästä cover-versiosta tuli merkittävä hitti, joka pysyi Yhdysvaltain Top Ten -listalla yhteensä 20 viikkoa. Kappaleen ovat nauhoittaneet myös muun muassa Frank Sinatra, Kenny Rogers, Ringo Starr ja Nat King Cole. Sauvo Puhtila sanoitti kappaleen suomeksi vuonna 1955. Suomenkielisillä sanoilla kappaleen ovat äänittäneet Harmony Sisters 1955, Juha Eirto 1956, Annikki Tähti 1956, Erkki Pohjanheimo 1965, Eino Grön 1966, Fredi 1972 ja lukuisat muut artistit. == Lähteet == Luokka:Vuoden 1955 kappaleet Luokka:Sammy Fainin säveltämät kappaleet Luokka:Paul Francis Websterin sanoittamat kappaleet Luokka:Oscar-palkitut kappaleet Luokka:Billboard Hot 100 -listan ykköset
Real Life (albumi)

Real Life on Crown of Creation -yhtyeen debyyttialbumi, joka julkaistiin 21. helmikuuta 1994.Elämäkerta yhtye Scooter osoitteessa Antenne.de . ==Kappaleet== Kaikki kappaleet kirjoittanut Matthias Blazek ja Thomas Czacharowski, ellei toisin mainittu. # # # # # # # # # # # # # ==Kokoonpano== * Nicole Sukar – laulu * Matthias Blazek – syntetisaattori, taustalaulu * Thomas Czacharowski – syntetisaattori ===Vierailijat=== * Rick J. Jordan – syntetisaattori "Memory" * Nicole Knauer – taustalaulu "Story of Life", "My Story", "Memory" ja "Mister of the Beat" * Silvia Lohmann – saksofoni "No Problem" * Christoph von Storch – kitara "Liberation" * Bernd Wullkotte – kitara "No Time to hesitate" ja "Ohne ein Wort" == Aiheesta muualla == * Musikalbum „Real Life“ der Großmoorer Band „Crown of Creation“ vor 25 Jahren erschienen , CelleHeute.de * "Empty Life", YouTube.com ==Lähteet== Luokka:Vuoden 1994 esikoisalbumit Luokka:Crown of Creationin albumit
Kiala

Kiala voi tarkoittaa seuraavia: ; paikkoja: * Kiiala (), kylä Porvoossa; siellä sijaitsevat: ** Kiialan kartano () ** Kiialan seisake () ;henkilöitä: * Kiala, foxien päällikkö 1700-luvulla * Luisa Kiala (s. 1982), angolalainen käsipalloilija * Luzizila Kiala (s. 1963), angolalainen katolinen piispa
Lanza

Lanza on muun muassa seuraavien henkilöiden sukunimi: * Alcides Lanza (1929–2024), argentiinalais-kanadalainen säveltäjä, kapellimestari, pianisti ja pedagogi * Andrea Cordero Lanza di Montezemolo (1925–2017), italialainen kardinaali * Antonio Lanza (s. 1950), italialainen katolinen arkkipiispa * Damián Lanza (s. 1982), ecuadorilainen jalkapallomaalivahti * Giovanni Lanza (1810–1882), Italian pääministeri 1869–1873 * José de Lanza Neto (s. 1952), brasilialainen katolinen piispa * Mario Lanza (1921–1959), yhdysvaltalainen oopperalaulaja ja elokuvanäyttelijä
Mateos

Mateos on muun muassa seuraavien henkilöiden sukunimi: * Adolfo López Mateos (1910–1969), Meksikon presidentti 1958–1964 * Ciriaco Benavente Mateos (s. 1943), espanjalainen katolinen piispa * David Mateos (s. 1987), espanjalainen jalkapalloilija * Mayte Mateos (s. 1951), espanjalainen laulaja, Baccara- yhtyeen jäsen * Raymundo López Mateos (1932–2000), meksikolainen katolinen piispa * Urko Vera Mateos (s. 1987), espanjalainen jalkapalloilija
Muukka

Muukka on suomalainen sukunimi, joka on muun muassa seuraavilla henkilöillä: * Aino Muukka (o.s. Vihervä, 1899–1992), taidemaalari, Yrjö Muukan puoliso * Antti Muukka (1896–1970), taidemaalari * Elias Muukka (vuoteen 1870 Kaijansinkko, 1853–1938), taidemaalari ja piirustuksen opettaja, professorin arvonimi * Marja-Leena Muukka (s. 1965), graafinen muotoilija ja kuvittaja * Mika Muukka (s. 1966), kiekonheittäjä * Yrjö Muukka (1891–1953), piirustuksenopettaja, taidemaalari, Elias Muukan poika
Rahm

Rahm on muun muassa seuraavien henkilöiden sukunimi: * Henrik Rahm (1732–1799), suomalainen liikemies, laivanvarustaja ja valtiopäivämies * Ilmari Rahm (1888–1939), suomalainen lääkäri, shakinpelaaja ja toimittaja * John Rahm (1854–1935), yhdysvaltalainen golfaaja * Jon Rahm (s. 1994), espanjalainen golfaaja. * Kevin Rahm (s. 1971), yhdysvaltalainen näyttelijä * Robin Rahm (s. 1986), ruotsalainen jääkiekkomaalivahti * Roland Rahm (s. 1955), ruotsalainen koripalloilija.
Strandvik

* Strandvik voi tarkoittaa seuraavia: ;paikkoja: * Strandvik, entinen kunta Hordalandin läänissä Norjassa, nykyään osa Fusaa ;henkilöitä: * Gigge Strandvik (1884–1947), suomenruotsalainen kirjailija * Vide Strandvik (1916–2010), suomenruotsalainen runoilija
Gosheniitti

Gosheniitti on beryllin väritön tai valkoinen muoto. Sen pinta on melko tasainen. Sen on nimetty Massachusettsissa, Yhdysvalloissa sijaitsevan paikan, Goshenin mukaan, koska väritöntä berylliä tutkittiin siellä ensimmäisen kerran. Gosheniitti on yleisin beryllin muoto ja siksi vähiten arvostettu. Vain täysin väritöntä gosheniittia käytetään jalokivenä. == Esiintyminen == Gosheniittia esiintyy samoissa paikoissa akvamariinin kanssa. Sitä on löydetty Brasiliasta, Venäjältä, Pakistanista, Kiinasta, Myanmarista ja Namibiasta. == Katso myös == * morganiitti * bixbiitti * heliodori * smaragdi * akvamariini == Lähteet == == Aiheesta muualla == Luokka:Silikaattimineraalit Luokka:Jalokivet
The Shadow of Your Smile

The Shadow of Your Smile () on Johnny Mandelin säveltämä ja Paul Francis Websterin sanoittama laulu vuoden 1965 elokuvasta Kuuma ranta. Elokuvassa kappaleen esitti jazz-trumpetisti Jack Sheldon. Laulaja Tony Bennett nauhoitti oman versionsa joitakin viikkoja Kuuma ranta -elokuvan ensi-illan jälkeen. Kappale palkittiin parhaan laulun Oscarilla, parhaan kappaleen Golden Globella ja vuoden kappaleen Grammylla. Melodia toistuu elokuvan musiikkiraidalla useita kertoja ja se tunnetaan myös nimellä ”Love Theme from The Sandpiper”. 1960-luvulla ”The Shadow of Your Smilesta” tuli suosittu jazzstandardi. Sen ovat nauhoittaneet muun muassa Wes Montgomery, Astrud Gilberto, Oscar Peterson, Bill Evans, Sarah Vaughan ja Ella Fitzgerald. Suomeksi kappaleen ovat äänittäneet Danny, Ericus-kuoro ja Merja Raski. Suomenkielisen sanoituksen teki Kari Tuomisaari. == Lähteet == Luokka:Vuoden 1965 kappaleet Luokka:Paul Francis Websterin sanoittamat kappaleet Luokka:Oscar-palkitut kappaleet Luokka:Golden Globe -palkitut kappaleet Luokka:Jazzstandardit
DPL

DPL voi tarkoittaa seuraavia: * DPL, Driver: Parallel Lines, ammuntapeli * DPL, Pesäpallo Liga Deutschland, Saksan pesäpallon ylin sarjataso
Rautakarbonyyli

Rautakarbonyyli eli rautapentakarbonyyli tai pentakarbonyylirauta (Fe(CO)5) on metallikarbonyyliyhdisteisiin kuuluva raudan organometalliyhdiste. Ainetta voidaan käyttää erittäin puhtaan raudan valmistukseen ja orgaanisen kemian synteeseissä. == Ominaisuudet ja reaktioita == Rautakarbonyyli on huoneenlämpötilassa väriltään keltainen neste. Yhdiste on veteen liukenematon, mutta liukenee orgaanisiin liuottimiin, kuten bentseeniin, dietyylieetteriin, asetoniin, etyyliasetaattiin ja molekyylipainoltaan suurikokoisiin alkoholeihin.Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 11.11.2013Egon Wildermuth, Hans Stark, Gabriele Friedrich, Franz Ludwig Ebenhöch, Brigitte Kühborth, Jack Silver & Rafael Rituper: Iron Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 24.7.2013 Rautapentakarbonyyli ei ole ainoa raudan karbonyyliyhdisteistä. Fotokemiallisella reaktiolla siitä muodostuu kiteistä dirautanonakarbonyyliä (Fe2(CO)9) ja kuumennettaessa inertissä liuottimessa noin 60 °C:n lämpötilaan muodostuu trirautadodekakarbonyyliä (Fe3(CO)12). Emästen kanssa yhdiste reagoi muodostaen vesiliukoisen vetytetrakarbonyyliferraattisuolan tai karbonyyliferraattisuolan. Rautakarbonyylimolekyylin karbonyyliligandit voidaan korvata muilla ligandeilla, kuten alkeeneilla, fosfiineilla tai halogeeneilla. Rautakarbonyyli on pelkistin ja kykenee pelkistämään muun muassa ketonit alkoholeiksi ja nitrobentseenin aniliiniksi. Kuumennettaessa yli 100 °C:n lämpötilan rautakarbonyyli hajoaa hienojakoiseksi rautajauheeksi ja hiilimonoksidiksi. == Valmistus ja käyttö == Ensimmäisen kerran rautakarbonyyliä syntetisoitiin vuonna 1891. Sen kaupallinen valmistus alkoi kuitenkin vasta vuonna 1925 sopivien korkeapainesysteemien kehityttyä. Rautakarbonyyliä valmistetaan hienojakoisen raudan ja hiilimonoksidin välisellä reaktiolla 150-200 °C:n lämpötilassa paineen ollessa 5-30 MPa. Pienellä määrällä rikkiä on katalyyttinen eli reaktiota nopeuttava vaikutus. Rautakarbonyyliä käytetään pääasiassa hienojakoisen ja erittäin puhtaan raudan valmistamiseen. Yhdistettä on myös käytetty bensiinissä nakutusta estävänä lisäaineena. Muita käyttökohteita ovat orgaaninen synteesi, muun muassa väriaineiden pelkistys, ja hiilikuidun ominaisuuksien parantaminen. == Lähteet == == Aiheesta muualla == * Luokka:Organometalliyhdisteet Luokka:Rautayhdisteet
Craco

Craco on kunta Materan maakunnassa, Basilicatan alueella Etelä-Italiassa. == Historia == Varhaisimmat Cracosta löydetyt ihmisasutuksen jäljet ovat 700-luvulta eaa. peräisin olevat haudat. Vuonna 1963 vanhakaupunki evakuoitiin maanvyörymän takia. Craco otettiin World Monuments Fundin julkaisemalle maailman uhanalaisimpien kulttuurikohteiden listalle vuonna 2010. == Kuvauspaikkana == Cracon ympäristö on tunnettu kuvauskohde, joka on toiminut monien elokuvien kuvauspaikkana. Niistä tunnetuimpia lienevät: * Alberto Lattuadan Paholainen on nainen (1953) * Francesco Rosin Kristus pysähtyi Eboliin (1979) * Bruce Beresfordin Kuningas Daavid (1985) * Paolo ja Vittorio Tavianin Il sole anche di notte (1990) * Mel Gibsonin The Passion of the Christ (2004) * Catherine Hardwicken Matkalla Beetlehemiin (2006) * Marc Forsterin 007 Quantum of Solace (2008) == Lähteet == == Aiheesta muualla == *Comune di Craco Luokka:Materan maakunnan kunnat Luokka:Aavekaupungit
I Surrender, Dear

”I Surrender, Dear” (vap. suom. Antaudun, rakas) on Harry Barrisin säveltämä ja Gordon Cliffordin sanoittama musiikkikappale vuodelta 1931. Ensimmäisenä kappaleen levytti Bing Crosby, ja äänitteestä tuli laulajan ensimmäinen listamenestys sooloartistina. Joitakin kuukausia myöhemmin Louis Armstrong levytti oman versionsa. Kappaleen on äänittänyt suuri joukko muusikoita, mukaan lukien Red Norvo, Django Reinhardt, Benny Goodman, Billy Eckstine, Thelonious Monk, Coleman Hawkins ja Lennie Tristano. Madonna lauloi sen vuoden 1989 elokuvassa Broadwayn verikoirat. Kappaletta pidetään nykyisin jazzstandardina. == Lähteet == Luokka:Vuoden 1931 kappaleet Luokka:Jazzstandardit
Down by Law (yhtye)

Down by Law on yhdysvaltalainen punk rock-yhtye, joka perustettiin vuonna 1989. Yhtyeen perusti Dave Smalley, joka on yhtyeen ainoa pysyvä jäsen. Down by Law on julkaissut 11 studioalbumia. Yhtye ei koskaan saavuttanut suurta kaupallista menestystä, mutta vaikutusvaltaa yhtyeellä riitti. Useiden kokoonpanomuutosten jälkeen yhtye jäi tauolle vuonna 2003 ja teki comebackin vuonna 2008. Vuonna 2017 yhtye palasi 90-luvun kokoonpanoon ja julkaisi vuonna 2024 uusimman albuminsa Crazy Dayshttps://thoughtswordsaction.com/2024/06/19/legendary-punk-rockers-down-by- law-return-with-stand-up-stand-down-single-new-album-out-july-12/ == Jäsenet == === Nykyiset === * Dave Smalley - laulu, kitara (1989-) * Sam Williams - kitara (1994-) * Hunter Oswald - rummut (1993-1996, 2017–) * John DiMambro - basso (1994-1999, 2017–) === Entiset === * Jaime Pina - kitara (1989) * Dave Naz - rummut, laulu (1989-1993) * Ed Urlik - basso, laulu (1989-1993) * Chris Bagarozzi - kitara, laulu (1989-1993) * Mark Phillips - kitara, laulu (1993-1994) * Pat Hoed - basso (1993-1994) * Hunter Oswald - rummut, laulu (1993-1996) * John DiMambro - basso (1994-1997) * Danny Westman - rummut (1996-1997) * Chris Lagerborg - rummut (1997-1999) * Milo Todesco - rummut (1999-2003) * Keith Davies - basso (1999-2003) * Randall Helmstutler - basso (2012) * Jack Criswell - rummut (2008-2017) * Kevin Coss - basso (2008-2012, 2012-2017) == Diskografia == === Albumit === * Down by Law (1991) * Blue (1992) * Punkrockacademyfightsong (1994) * All Scratched Up (1996) * Last of the Sharpshooters (1997) * Fly the Flag (1999) * Punkrockdays: The Best of Down by Law (2002) * Windwardtidesandwaywardsails (2003) * Champions At Heart (2012) * Revolution Time (2013) * All In (2018) * Quick Hits Live in the Studio (2019) * Lonely Town (2021) * Crazy Days (2024) == Lähteet == Luokka:Yhdysvaltalaiset punkyhtyeet
Nimenhuuto

Nimenhuuto on joukkueille tehty verkkopalvelu, joka keskittyy joukkueiden ja ryhmien toiminnan organisointiin . Joukkue saa Nimenhuudossa itselleen salasanalla suojatun sivun, jossa voi hallinnoida joukkueen tietoja. Palvelun suosituimmat toiminnot ovat jaettu kalenteri sekä ilmoittautumisten kerääminen harjoituksiin ja peleihin . Palvelun on rakentanut ja sitä ylläpitää suomalainen Sports Connected Oy. Vuonna 2013 palvelussa käy joka viikko noin 180 000 kävijää ja se on Suomen suosituimpien sivustojen joukossa (urheilu- kategoriassa sijalla 6). Nimenhuuto valittiin parhaaksi Kuluttajapalveluksi Suomen Paras Mobiilipalvelu -kilpailussa 2013 . ==Historia== Nimenhuudon ensimmäiset versiot tehtiin perustajien oman joukkueen sisäiseen käyttöön 2000-luvun alussa . Usean vuoden kehitystyön jälkeen palvelu avattiin julkiseen käyttöön vuonna 2007 . Palvelun käyttäjämäärien ja kustannusten kasvaessa palvelua kehittämään ja hallinnoimaan perustettiin Sports Connected Oy vuonna 2009. Nimenhuuto on TNS:n virallisen mittauksen mukaan Suomen suurimpien sivustojen joukossa. Urheilusivustojen kategoriassa Nimenhuuto on sijalla 6 ja kaikki sivustot kattavalla yleislistalla sijalla 30 . Nimenhuuto on käännetty usealle kielelle ja on käytössä mm. Saksassa nimellä Kadermanager.de, Ranskassa nimellä Yaentrainement.fr, Espanjassa nimellä Listadejugadores.es ja Venäjällä nimellä MojaKomanda.ru . ==Tuote== Nimenhuuto on verkkopalvelu, jossa joukkueet ja ryhmät voivat hallinnoida omaa harjoitus- ja peliaikatauluaan, kerätä ilmoittautumiset tapahtumiin, tiedottaa muutoksista, ym. Palvelusta on sekä maksuton että maksullinen versio. Maksullisessa versiossa on lisäominaisuuksia, kuten joukkueen sisäiset tekstiviestit.. Nimenhuuto on suunnattu urheiluun ja harrastejoukkueille , mutta sitä käyttävät myös esimerkiksi partioryhmät, kuorot, vapaapalokunnat. Nimenhuudot viisi suosituinta lajia ovat jalkapallo, salibandy, jääkiekko, lentopallo ja koripallo. Nimenhuutoa käyttävät sekä suuret urheiluseurat että yksittäiset joukkueet . ===Lisäpalvelut=== Nimenhuuto Sponssisivu on vuonna 2012 julkaistu lisäpalvelu, jolla joukkueet voivat tehdä varainhankintaa. Sponssisivu on joukkuekohtainen kauppoja listaava sivu, jonka kautta tehdyistä verkkokauppaostoksista maksetaan joukkueelle komissio . Nimenhuuto Pelaajapörssi on vuonna 2010 julkaistu lisäpalvelu, jossa joukkueet voivat ilmoittaa hakevansa uusia jäseniä joukkueeseen . Pelaajapörssissä on Nimenhuudon sivujen mukaan 1 332 ilmoitusta eri joukkueilta . ==Katso myös== * Sosiaalinen media * Nettipalvelu == Lähteet == ==Aiheesta muualla== *Nimenhuuto *Liikunnan ja Urheilun Maailma: Keitä tulossa treeneihin? Luokka:Suomalaiset urheilusivustot Luokka:Yhteisöpalvelut
Canegrate

Canegrate () on kaupunki Italiassa Lombardian alueella Milanon metropolikaupungissa. Siellä runsaat 12 000 asukasta. == Aiheesta muualla == * Comune di Canegrate == Lähteet == Luokka:Lombardian kaupungit Luokka:Milanon metropolikaupungin kunnat
Betania-talo

Betania-talo on Helsingin kaupungin Punavuoren asukastalosta käytetty nimi. Se sijaitsee Merimiehenkadun ja Perämiehenkadun kulmassa Telakkapuiston vierellä. == Historia == Talon suunnitteli arkkitehti K. A. Wrede, ja se valmistui vuonna 1904. Talon rakennutti Kaupunkilähetys, joka antoi sille nimen Betania- koti. Talossa toimi lastenseimi, kodittomien nuorukaisten turvakoti ja varattomille ruokaa jakanut kansankeittiö. Kaupunkilähetys rakennutti myöhemmin uuden talon Kallioon, mutta jatkoi toimintaansa myös Betania-talossa sen jälkeenkin, kun talo vuonna 1949 siirtyi Helsingin kaupungin omistukseen. Talossa toimi 1970-luvulla myös lasten päiväkoti ja Helsingin kaupunginkirjaston eteläinen sivukirjasto. == Nimi == Betania, josta talo on saanut nimensä, on Raamatussa mainittu kylä Öljymäen itärinteellä lähellä Jerusalemia. Raamatun mukaan se oli Lasaruksen sekä hänen sisartensa Martan ja Marian asuinpaikka, ja myös Jeesuksen taivaaseen­astumisen kerrotaan tapahtuneen lähellä sitä. == Nykykäyttö == Nykyään talossa toimii päiväkoti ja taiteilijaseura sekä vuodesta 2001 asti teatteriyhteenliittymä Universum, johon kuuluvat Aurinkoteatteri, Teater Mars, Sirius Teatern ja Teatteri Venus. Teatterisali sijaitsee Betania-salissa, joka on talon vanha kirkkosali. Talo on tarkoitus tyhjentää remontin vuoksi vuonna 2024, ja vuonna 2026 Betania- talo muuttuu kokonaan päiväkodiksi. ==Lähteet== == Aiheesta muualla == Luokka:Helsingin rakennukset ja rakennelmat Luokka:Punavuori
Bixbiitti

Bixbiitti eli beryllin punainen muoto. Se on jalokivi, jonka kovuus on Mohsin asteikolla 8. Sitä kutsutaankin toisinaan punaiseksi berylliksi. Sen nimi tulee amerikkalaiselta mineralogilta, nimeltään Maynard Bixby. == Esiintyminen == Varsinaisia jalokivilaatuisia bixbiittikiteitä on löydetty vain Wah Wah -vuorilta Utahista, Yhdysvalloista. Bixbiiteiksi kutsutut jalokivet, joita on löydetty Madagaskarilta, ovat toiselta Pezzottaiteja. == Katso myös == * Morganiitti * Gosheniitti * Heliodori * Smaragdi * Akvamariini == Lähteet == == Aiheesta muualla == Luokka:Silikaattimineraalit Luokka:Jalokivet